Държавен вестник, бр. 60, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  60
НАЦИОНАЛЕН СЪВЕТ
ПО ЦЕНИ И РЕИМБУРСИРАНЕ 
НА ЛЕКАРСТВЕНИТЕ ПРОДУКТИ
Наредба за изменение и допълнение на На­
редба № 1 от 16 януари 2020 г. за приемане 
на фармако-терапевтично ръководство по 
пневмология и фтизиатрия (обн., ДВ, бр. 8 
от 2020 г.; изм. и доп., бр. 66 от 2020 г.; изм., 
бр. 93 от 2023 г.)
§ 1. В приложението към член единствен 
се правят следните изменения и допълнения:
1. В раздел VІ. „Идиопатична белодробна 
фиброза. Други хронични фиброзиращи интер­
стициални белодробни болести с прогресиращ 
фенотип“, т. 2. „Прогресираща белодробна фиб­
роза (ПФБ) при фиброзиращи интерстициални 
белодродробни болести (ИББ), различни от 
ИБФ“, подточка 1.3. „Базирани на доказател­
ства препоръки за лечение на ПБФ, различни 
от ИБФ“ текстът на подточка 1.3.2. „Лечение 
на пациентите с ПБФ с Nintedanib 
Според препоръките за лечение на IPF е 
налице условна препоръка за nintedanib при 
пациенти с ПБФ се основава на два главни 
фактора: 1) има статистически значимо на­
маляване на прогресията на заболяването, 
измерено като годишен спад на FVC, и 2) не­
желаните реакции са обратими с преустановя­
ване на лечението. Трябва да се отбележи, че 
ефектите от терапията може да се различават 
в зависимост от вида на основната ИББ и че 
лечението може да се основава на основната 
ИББ в бъдеще, но засега няма достатъчно 
данни в подкрепа на такъв таргетен подход. 
Поради това се препоръчва изследване на 
ефикасността, ефективността и нежеланите 
реакции на nintedanib при пациенти с ПБФ, 
дължаща се на специфични видове ИББ.“
се заменя с:
„Лечение на пациентите с ПБФ с Nintedanib
Според препоръките за лечение на IPF е 
налице условна препоръка за nintedanib при 
пациенти с ПБФ, която се основава на два 
главни фактора: 1) има статистически значимо 
намаляване на прогресията на заболяването, 
измерено като годишен спад на FVC, и 2) не­
желаните реакции са обратими с преустановя­
ване на лечението. Трябва да се отбележи, че 
ефектите от терапията може да се различават 
в зависимост от вида на основната ИББ и че 
лечението може да се основава на основната 
ИББ в бъдеще, но засега няма достатъчно 
данни в подкрепа на такъв таргетен подход. 
Поради това се препоръчва изследване на 
ефикасността, ефективността и нежеланите 
реакции на nintedanib при пациенти с ПБФ, 
дължаща се на специфични видове ИББ.“
2. Създава се глава IX. „Туберкулоза“:
„IX. ТУБЕРКУЛОЗА
1. Значимост на проблема
Туберкулозата (ТВ), хронично протичащо 
системно инфекциозно заболяване, е една 
от водещите причини за смърт в световен 
мащаб. Преди пандемията от коронавирусна 
болест – 2019 (COVID-19), ТВ беше водещата 
причина за смърт от един инфекциозен при­
чинител.
Болестта обичайно засяга белите дробо­
ве (белодробна ТВ) и се разпространява по 
въздушно-капков път от болните, обикновено 
чрез кашлица.
2. Етиология
Причинителят на болестта, Mycobacterium 
tuberculosis (MTB), принадлежи към род 
Mycobacterium, който включва също причини­
теля на проказата, Mycobacterium leprae, и 
над 200 вида и подвида от нетуберкулозните 
микобактерии (НTM) – хетерогенна група 
от широко разпространени в околната среда 
сапрофитни микроорганизми, които обита­
ват водата, почвата и растителността, и при 
определени условия могат да предизвикат 
опортюнистични системни инфекции и дисе­
минирани заболявания при човека.
Микобактериите са аеробни, неподвижни 
Грам-положителни киселиноустойчиви бакте­
рии (КУБ), съдържащи повишено количество 
липопротеини в клетъчната си стена, което 
я прави хидрофобна и значително по-дебела 
от повечето други бактерии. Тези характерис­
тики са причина за непропускливостта им за 
хидрофилни вещества и устойчивостта им на 
тежки метали, дезинфектанти и антибиотици. 
Хидрофобността е фактор, който способства за 
разпространението им чрез аерозоли и устой­
чивостта на високи температури и при ниско 
pH на средата. Въпреки че микобактериите 
са Грам-положителни, поради специфичното 
устройството на клетъчната им стена се из­
ползват други оцветителни техники.
ТВ при хората може да се развие в резултат 
на инфекция не само от МТВ; подобна кли­
нична картина може да бъде предизвикана и 
от видовете: M. africanum, M. bovis, M. microti, 
M. canettii, M. caprae, M. pinnipedii, M. suricattae, 
M. mungi, M. dassie, M. oryx, които заедно с МТВ 
са обединени в M. tuberculosis complex.
3. Епидемиология
Около 1/4 от населението по света е с ла­
тентна туберкулозна инфекция (ЛТБИ), т.е. 
тези лица са инфектирани с МТВ, но (все още) 
не са болни и не могат да разпространяват 
тази инфекция. ЛТБИ представлява огромен 
резервоар за развитието на активна ТВ – около